Hans Erni

Hans Erni (21. helmikuuta 1909 Luzern – 21. maaliskuuta 2015 Luzern) oli sveitsiläinen taiteilija. Hänen seinäkoristeensa ja veistoksensa ovat tuttuja laajalle yleisölle, ja lisäksi hän suunnitteli muun muassa postimerkkejä.

Erni syntyi Luzernissa kahdeksasta lapsesta kolmanneksi. Hän opiskeli Pariisin Académie Julianissa, jossa hän voitti taidekilpailun ensimmäisen palkinnon. Hän oli samoihin aikoihin jo aloittanut uransa vapaana taiteilijana omalla studiollaan.

Hans Erni tapasi Pariisissa useita nykyajan arvostettuja taiteilijoita ja sai vaikutteita Pablo Picasson ja Georges Braquen töistä. Hänet luettiin kuuluvaksi sveitsiläisen taiteilijoiden Allianz-ryhmään.

Hans Erni -museo avattiin Luzernissa Sveitsin liikennemuseon yhteyteen vuonna 1979. Taiteilijan viimeiset postimerkit olivat vuodelta 1995; hän vietti samana vuonna 86-vuotispäiväänsä. Vuonna 2004 häntä kunnioitettiin Luzernin kunniakansalaisen arvonimellä.

Erni kuoli 106-vuotiaana luzernilaisessa sairaalassa 21. maaliskuuta 2015.

Lähteet
Hans Erni: Swiss Lithographer and Illustrator

Viitteet

Aiheesta muualla

 Hans Ernin verkkosivut 
 Hans Erni -museo 

Sveitsiläiset taiteilijat
Graafiset suunnittelijat
Vuonna 1909 syntyneet
Vuonna 2015 kuolleet
Yli satavuotiaiksi eläneet sveitsiläiset
Luzern